**NOTĂ DE FUNDAMENTARE**

|  |
| --- |
| **Secţiunea 1****Titlul proiectului de act normativ** |
| **HOTĂRÂRE****pentru modificarea și completarea anexei la Hotărârea Guvernului nr. 183/2020 privind aprobarea închirierii unor bunuri imobile proprietate publică a statului, aflate în administrarea Administrației Naționale „Apele Române”** |
| **Secţiunea a 2-a****Motivul emiterii actului normativ** |
| 2.1. | Sursa proiectului de act normativ |  Inițiativa Ministerului Mediului, Apelor și Pădurilor. În temeiul art.108 din Constituția României, republicată, precum și al art.33 alin.(11) din Legea apelor nr. 107/1996, cu modificările şi completările ulterioare, |
| 2.2. | Descrierea situaţiei actuale | Având în vedere activitatea curentă de intabulare și înscriere în cartea funciară a bunurilor din domeniul public al statului aflate în administrarea Administraţiei Naţionale „Apele Române”, rezultând bunuri susceptibile de a fi închiriate, integral sau parțial, cu respectarea prevederilor Ordonanţei de urgenţă a Guvernului nr.57/2019 privind Codul administrativ, cu modificările și completările ulterioare, ale Legii apelor nr. 107/1996, cu modificările şi completările ulterioare, prin prezentul proiect de act normativ se propune modificarea și completarea anexei la Hotărârea Guvernului nr.183/2020 privind aprobarea închirierii unor bunuri imobile proprietate publică a statului, aflate în administrarea Administraţiei Naţionale „Apele Române”, cu modificările și completările ulterioare.Aceste măsuri sunt necesare ca urmare a solicitărilor primite de către administrațiile bazinale de apă din partea agenților economici care intenționează să desfășoare activități economice pe suprafețe de bunuri imobile noi față de cele deja existente în anexa la Hotărârea Guvernului nr. 183/2020, cu modificările și completările ulterioare, creându-se astfel oportunități noi de închiriereDurata privind închirierea propusă prin operațiunile de modificare și completare vizate prin prezentul proiect de act normativ este în acord cu dispozițiile art.33 alin.(11) din Legea apelor nr.107/1996, cu modificările şi completările ulterioare, și anume o perioadă de maximum 20 ani pentru bunurile reprezentând părți noi intabulate ale imobilelor existente în anexă (care se includ ca părți la imobilele existente - nr. MF), precum și bunuri noi (nr. MF) cu care se completează anexa la Hotărârea Guvernului nr. 183/2020, cu modificările și completările ulterioare.Totodată, necesitatea introducerii bunurilor imobile în anexa ante- menționată este susținută ca urmare:a) a operațiunilor de actualizare a descrierii tehnice, b) a înscrierii în cartea funciară, c) intorducerii de bunurilor imobile în anexa nr.12 la Hotărârea Guvernului nr.1705/2006 privind aprobarea inventarului centralizat al bunurilor din domeniul public al statului*,* cu modificările și completările ulterioare,d) a îndeplinirii obligațiilor de către Administraţia Naţională „Apele Române” în calitatea sa de administrator, raportat la prevederile Ordonanței de urgență a Guvernului nr. 57/2019 privind Codul administrativ, cu modificările și completările ulterioare și ale Hotărârii Guvernului nr.1705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare.Nereglementarea posibilității de închiriere a acestora generează impedimente majore economice în activitatea curentă de administrare a Administraţiei Naţionale „Apele Române” și a statului (beneficiar a 50% din prețul chiriei).Destinația veniturilor din închiriere este stabilită prin norme care nu au fost modificate, conform art.2 alin.(2) din Hotărârea Guvernului nr. 183/2020, cu modificările și completările ulterioare, iar Administraţia Naţională „Apele Române” ale cărui cheltuieli de organizare și funcționare se asigură exclusiv din fonduri proprii, poate întâmpina greutăți din cauza grevării ritmicității încasării veniturilor ca urmare a imposibilității închirierii bunurilor pentru care există solicitări.Totodată, întârzierea asigurării fronturilor de exploatare a agregatelor minerale rezultate în urma îndepărtarii materialului aluvionar ar genera disfuncții grave, pe de o parte urmând sezonul ploios, care reclamă asigurarea curgerii optime a râurilor, pentru evitarea evenimentelor de risc major, cum ar fi inundațiile, pe de altă parte fiind necesară gestionarea la timp și îndestulător, în acord cu angajamentele externe ale României, inclusiv cele stabilite prin Planul Național de Redresare și Reziliență (PNRR), a necesarului de materiale folosite în dezvoltarea lucrărilor de infrastructură (rutieră, feroviară etc.) angajate.Pe de altă parte, Curtea de Conturi a României a dispus Administrației Naționale „Apele Române” măsuri privind identificarea bunurilor proprietate publică susceptibile de exploatare pentru creșterea veniturilor, cadastrarea și înregistratea în consecință a acestora și scoaterea la licitație publică în vederea creșterii veniturilor.În măsura în care am arătat că există numeroase solicitări, scoaterea la închiriere cu întârziere, față de momentul înregistrării în cartea funciară și în condițiile în care există solicitanți, generează neconformități care vor fi consemnate de instituțiile de audit competente și măsura dispusă nu va putea fi realizată în integralitatea ei. Menționăm că veniturile din chirii se fac venituri proprii ale Administrației Naționale „Apele Române” și sunt gestionate, conform destinației legale, pentru reparații și lucrări de investiții la infrastructura de gospodarire a apelor, în vederea asigurării serviciului public de apărare contra inundațiilor și gestionare cantitativă și calitativă a resursei de apă. Nerealizarea veniturilor prognozate în buget, inclusiv din închirieri, o activitate importantă a instituției, generează grave disfuncționalități în realizarea Planulului tehnic de gospodărire a apelor, cu influența asupra interesului public general, legat în special de caracterul de resursă strategică și de siguranța națională a apelor date în administrarea Administrației Naționale „Apele Române”.În acest context, menționăm ca funcționarea Administrației Naționale „Apele Române” este asigurată în totalitate și exclusiv din surse proprii, printre care se regăsește și contravaloarea cedării folosinței bunurilor.Conform Statului de organizare și funcționare aprobat prin Hotărârea Guvernului nr.1176/2005, Administraţia Naţională „Apele Române” aplică strategia şi politica naţională în domeniul gospodăririi cantitative şi calitative a resurselor de apă şi urmăreşte respectarea reglementărilor în domeniu. Pentru realizarea scopului menționat, Administraţia Naţională „Apele Române" coordonează şi răspunde de modul de folosire a resurselor de apă de suprafaţă şi subterane pe ansamblul teritoriului României.Veniturile proprii sunt imperios necesare activităților care trebuie finanțate exclusiv de Administrația Națională „Apele Române”, conform art.3 alin. (1) lit. d)-r) și art.4 alin. (7) teza II din Ordonanța de urgență a Guvernului nr.107/2002 privind înfiinţarea Administraţiei Naţionale Apele Române, aprobată cu modificări și completări prin Legea nr.404/2003, cu modificările și completările ulterioare:„d)gospodărirea unitară şi durabilă a resurselor de apă de suprafaţă şi subterane şi protecţia acestora împotriva epuizării şi degradării, precum şi repartiţia raţională şi echilibrată a acestor resurse;e)administrarea, exploatarea, întreţinerea, repararea şi modernizarea infrastructurii naţionale de gospodărire a apelor, aflată în administrarea sa;f)administrarea, exploatarea şi întreţinerea albiilor minore ale apelor, a cuvetelor lacurilor şi bălţilor, în starea lor naturală sau amenajată, a falezei şi plajei mării, a zonelor umede şi a celor protejate, aflate în patrimoniu;g)administrarea, exploatarea şi întreţinerea infrastructurii Sistemului naţional de veghe hidrologică şi hidrogeologică;h)administrarea, exploatarea şi întreţinerea Sistemului naţional de supraveghere a calităţii resurselor de apă;i)realizarea sistemului informatic şi de telecomunicaţii în unităţile sistemului de gospodărire a apelor; elaborarea de produse software în domeniul gospodăririi apelor, hidrologiei şi hidrogeologiei;j)alocarea dreptului de utilizare a resurselor de apă de suprafaţă şi subterane, în toate formele sale de utilizare, cu potenţialele lor naturale, cu excepţia resurselor acvatice vii, pe bază de abonamente, conform prevederilor Legii apelor nr. [107/1996](file:///C%3A%5CUsers%5Ccatalin.caluian%5Csintact%204.0%5Ccache%5CLegislatie%5Ctemp69374%5C00008742.htm), cu modificările şi completările ulterioare, şi a serviciilor comune pe bază de contracte economice încheiate cu utilizatorii de apă şi cu alţi beneficiari;k)apărarea împotriva inundaţiilor prin lucrările de gospodărire a apelor aflate în administrarea sa şi constituirea stocului de materiale şi mijloace specifice de apărare împotriva inundaţiilor, aferente acestora;l)întreţinerea şi exploatarea lucrărilor de gospodărire a apelor din domeniul public al statului, cu rol de apărare împotriva inundaţiilor aflate în administrare;m)avizarea lucrărilor şi activităţilor ce se execută pe ape sau au legătură cu apele, precum şi eliberarea autorizaţiilor de gospodărire a apelor;n)instruirea şi perfecţionarea personalului din domeniul gospodăririi apelor în centrele proprii de formare profesională şi/sau în colaborare cu alte instituţii specializate;o)realizarea de anuare, sinteze, studii şi cercetări de hidrologie, hidrogeologie, de gospodărire a apelor şi de mediu, instrucţiuni şi monografii, studii de impact, bilanţuri de mediu;p)realizarea de tipărituri în domeniul apelor;r)elaborarea schemelor directoare de amenajare şi management ale bazinelor hidrografice”. Toate acestea conduc la concluzia că se impune aprobarea propunerii de act normativ, în vederea evitării obstrucționării activității curente de administrare a bunurilor din domeniul public gestionate de către Administraţia Naţională „Apele Române” prin administrațiile bazinale de apă.Măsura preconizată prin prezentul proiect de act normativ vizează modificarea și completarea anexei la Hotărârea Guvernului nr.183/2020, cu modificările și completările ulterioare, prin introducerea unor bunuri imobile noi (nr. MF), precum și completarea cu părți de imobile nou intabulate (CF-uri) la bunuri imobile deja existente în anexa proiectului de act normativ în discuție.Astfel, numărul curent 992 se modifică prin completarea bunului imobil existent – MF 63741 (parţial) cu noi cărți funciare și anume: CF nr.32650, UAT Slatina, Steren= 187.568 mp; CF nr. 32652, UAT Slatina Timiș, Steren= 30.290 mp; CF nr. 32651, UAT Slatina Timiș, Steren= 21.991 mp; CF nr. 33623, UAT Bucoșnița, Steren= 135.545 mp; CF nr. 33621, UAT Bucoșnița, Steren= 54.364 mp; CF nr. 34097, UAT Buchin, Steren= 191.623 mp; CF nr.34096, UAT Buchin, Steren= 223.954 mp; CF nr. 33622, UAT Bucoșnița, Steren= 115.132 mp și CF nr. 32629, UAT Slatina Timiș, Steren= 26.866 mp; județul Caraș-Severin.După numărul curent 14221 se introduc două numere curente noi, numerele curente 14222 și 14223, cu următorul cuprins: - nr. MF 169266 (parțial) - „Plaja Eforie– POIM (17 sectoare)”, CF nr. 107958, Steren= 63.957 mp, CF nr. 107956, Steren= 111.990 mp, CF nr. 108020, Steren= 92.162 mp, CF nr. 107960, Steren= 13.687 mp, CF nr. 107464, Steren= 2.800 mp, CF nr. 107457, Steren= 1.153 mp, CF nr. 107459, Steren= 1.463 mp, CF nr. 107467, Steren= 2.114 mp, CF nr. 107456, Steren= 3.084 mp, CF nr. 107466, Steren= 2.781 mp, CF nr. 107458, Steren= 1.399 mp, CF nr. 107463, Steren= 1.184 mp, CF nr. 108126, Steren= 49.570 mp, CF nr. 108127, Steren= 65.192, CF nr. 108128, Steren= 105.203 mp, CF nr. 107465, Steren= 703 mp, CF nr. 107455, Steren= 693 mp, UAT Eforie, judeţul Constanța;- nr. MF 169267 - „Plaja Agigea POIM (1 sector)”, CF nr. 116812, Steren= 11.155 mp, UAT Agigea; - judeţul Constanța;Precizăm faptul că bunurile imobile cuprinse în prezentul proiect de act normativ nu includ capacităţi energetice şi nu afectează căile de transport naval.De asemenea, menționăm faptul că bunurile imobile cuprinse în prezentul proiect de act normativ nu afectează activitățile de gospodărire a apelor sau alte activități conexe și reglementate.Totodată, pentru fiecare bun cuprins în prezentul proiect de act normativ, în ceea ce privește stabilirea duratei, a preţului minim al închirierii, a destinației pentru desfășurarea activităților, s-a aplicat aceeași metodologie aprobată de către Administraţia Naţională „Apele Române” conform hotărârilor Consiliului de Conducere nr.13/07.10.2019 și nr.14/30.07.2021, metodologie care a stat la fundamentarea emiterii Hotărârii Guvernului nr. 183/2020, cu modificările și completările ulterioare. Administraţia Naţională „Apele Române” prin administrațiile bazinale de apă va urmări şi se va asigura, că cedarea folosinţei bunurilor imobile cuprinse în prezentul proiect de act normativ, se va realiza numai cu respectarea prevederilor Legii apelor nr.107/1996, cu modificările şi completările ulterioare, ale Ordonanţei de urgenţă a Guvernului nr.19/2006, privind utilizarea plajei Mării Negre şi controlul activităţilor desfăşurate pe plajă, aprobată cu modificări și completări prin Legea nr.274/2006, cu modificările și completările ulterioare, şi va respecta regimul general de folosire a apelor, a plajelor cu destinație turistică.Pentru asigurarea regimului de protecţie a albiilor minore, a malurilor şi a lucrărilor de gospodărire a apelor, Administraţia Naţională „Apele Române” va urmări şi se va asigura, că cedarea folosinţei bunurilor imobile cuprinse în prezentul proiect de act normativ, se va realiza numai cu respectarea prevederilor Legii apelor nr. 107/1996, cu modificările şi completările ulterioare, şi va respecta regimul general de folosire a apelor şi albiilor.Raportat la prevederile art.6 alin. (1) și (2) din Legea nr.107/1996, cu modificările și completările ulterioare, potrivit cărora „*activitatea de gospodărire unitară, raţională şi integrată a apelor se organizează şi se desfăşoară pe bazine hidrografice, ca entităţi geografice indivizibile de gospodărire cantitativă şi calitativă a resurselor de apă. Gospodărirea apelor trebuie să considere ca un tot unitar apele de suprafaţă şi subterane, atât sub aspect calitativ şi cantitativ, cât şi al riscului la inundaţii, în scopul dezvoltării durabile”* și *„Gospodărirea apelor se bazează pe principiul solidarităţii umane şi interesului comun, prin colaborare şi cooperare strânsă, la toate nivelurile administraţiei publice, a utilizatorilor de apă, a reprezentanţilor colectivităţilor locale şi a populaţiei, pentru realizarea maximului de profit social”*, precizăm faptul că activitatea specifică de gospodărire a apelor sau alte activități conexe și reglementate care se desfășoară pe suprafețele bunurilor imobile reprezentând „bazine hidrografice” cuprinse în prezentul proiect de act normativ nu este afectată.Totodată, închirierea nu afectează nici regimul de protecție a albiilor minore, a malurilor și a lucrărilor de gospodărire a apelor instituit de prevederile Cap. III. Secțiunea a 2-a din Legea apelor nr.107/1996 și respectă regimul general de folosire a apelor și a albiilor reglementat în Cap.II. al legii.Precizăm faptul că pentru bunurile imobile care fac obiectul prezentului proiect de act normativ, la acest moment nu sunt demarate procedurile de licitație publică prevăzute la art. 334-344 din Ordonanţa de urgenţă a Guvernului nr.57/2019 privind Codul administrativ, cu modificările și completările ulterioare.Suprafețele parțiale propuse la închiriere notate în CF nr. 107455, CF nr. 107465 și CF nr. 107466 aferente bunului imobil nr. MF 169266 (parțial), reprezintă suprafațe de teren libere de sarcini, reprezentând diferența dintre suprafața totală intabulată în cartea funciară și suprafața construcțiilor hidrotehnice existente (diguri) și notate în cartea funciară.Bunul imobil nr. MF 63741 reprezentând „Bazinul hidrografic Timiș” are mențiunea „parțial” (col.1), acesta nefiind intabulat în integralitatea lui. În măsura realizării operațiunilor de cadastrare aferente domeniului public al apelor, Administraţia Naţională „Apele Române”, în calitatea sa de administrator, actualizează evidențele cantitativ-valorice în condițiile prevăzute de Hotărârea Guvernului nr.1705/2006, cu modificările și completările ulterioare. Prin urmare, suprafețele din proiectul de act normativ propuse la închiriere sunt suprafețe înscrise în cartea funciară.Aceste suprafețe de teren sunt libere de sarcini și pot fi închiriate, neexistând contracte de închiriere sau alte sarcini notate în cărțile funciare. Conform art.6 alin.(1) din Legea nr.287/2009 privind Codul Civil, republicată, cu modificările și completările ulterioare, legea civilă nu retroactivează, astfel că modificările preconizate vor produce efecte de la data intrarii in vigoare a actului modificator, neexistând influențe juridice cu privire la închirierile deja aprobate pentru alte bunuri imobile prin actul normativ inițial, circumstanțele închirierii noilor bunuri respectând în mod independent și separat cerințele Codului Administrativ.De asemenea, având în vedere dispozițiile art. 288 alin. (3), ale art. 333 din Ordonanța de urgență a Guvernului nr.57/2019 privind Codul Administrativ, cu modificările și completările ulterioare, care stabilesc faptul că închirierea bunurilor din domeniul public al statului nu se realizează fără extrasul de carte funciară aferent bunurilor, în ceea ce privește situația juridică a bunurilor imobile care fac obiectul prezentului proiect de act normativ menționăm faptul că acestea sunt libere de sarcini, nu se află în litigiu și nu fac obiectul unor cereri de revendicare, de restituire sau de retrocedare, astfel cum rezultă din cuprinsul documentelor justificative ale dreptului de proprietate ce însoțesc proiectul. |
| 2.3. | Schimbări preconizate | Prezentul proiect de act normativ reprezintă doar o completare a anexei la un act normativ existent prin introducerea în anexa acestuia a unor bunuri imobile noi (nr. MF) rezultate în urma actualizării anexei nr.12 la Hotărârea Guvernului nr.1705/2006 pentru aprobarea inventarului centralizat al bunurilor din domeniul public la statului, cu modificările și completările ulterioare, precum și completarea cu părți de imobile (CF-uri) la bunuri imobile deja existente ca urmare a înregistrărilor de cartea funciară.Necesitatea și oportunitatea promovării proiectului de act normativ, realitatea și corectitudinea datelor prezentate aparțin inițiatorului, respectiv Administrației Naționale „Apele Române” care promovează acest proiect prin Ministerul Mediului, Apelor și Pădurilor, în temeiul art.1 lit.b) din Regulamentul privind procedurile, la nivelul Guvernului, pentru elaborarea, avizarea și prezentarea proiectelor de documente de politici publice, a proiectelor de acte normative, precum și a altor documente în vederea adoptării/aprobării, aprobat prin Hotărârea Guvernului nr.561/2009. |
| 2.4. | Alte informaţii | Cu privire la stabilirea duratei, a prețului minim al închirierii și a destinației pentru desfășurarea activităților propuse în prezentul proiect precizăm faptul că acestea sunt stabilite ținând cont de metodologiile de calcul aprobate de către Administraţia Naţională „Apele Române”, conform hotărârii Consiliului de Conducere nr.13/07.10.2019, precum și a hotărârii Consiliului de Conducere nr.14/30.07.2021, acestea fiind responsabilitatea inițiatorului proiectului de act normativ.În aplicarea dispozițiilor art.1 alin. (3) din Hotărârea Guvernului nr. 183/2020, cu modificările și completările ulterioare, cuantumul chiriei minime de pornire a licitațiilor publice se va indexa cu indicele de inflaţie total aferent anului precedent, stabilit şi comunicat de către Institutul Naţional de Statistică. Această măsură rezultă din faptul că administrațiile bazinale de apă nu pot preconiza momentul când vor exista solicitări de închiriere, astfel tarifele de pornire vor fi actualizate cu indicele de inflație total aferent anului anterior acelui moment.De asemenea, dispozițiile sus-menționate se aplică și contractelor de închiriere aflate în derulare, în sensul că valoarea chiriei se recalculează anual prin indexarea cu indicele de inflație total aferent anului anterior.Activitățile ce urmează a fi desfășurate vor fi reglementate din punct de vedere al gospodăririi apei, fiind acele activități care pot fi desfășurate fără autorizări speciale, ci doar pe baza simplei autorizări a obiectului de activitate, conform clasificării activităților economice din România (CAEN). Astfel, folosinţa acestora poate fi cedată de locator la momentul existenţei acestei oportunităţi, în raport de solicitările ce vor fi primite.În ceea ce priveşte limitările în sarcina titularului dreptului de închiriere, în cazul contractelor de închiriere în scopul de „îndepărtare material aluvionar”, nu sunt incidente prevederile art.3 pct.11 și art.18 din Legea minelor nr.85/2003, cu modificările și completările ulterioare, întrucât dreptul de folosinţă cedat de Administraţia Naţională „Apele Române” nu se rezumă decât la utilizarea terenului suport al acestei resurse, pe când perceperea şi utilizarea materialului rezultat se face în baza licenţei de exploatare şi a plăţii unei redevenţe pentru resursa minerală, în temeiul Legii nr.85/2003, cu modificările şi completările ulterioare. Cu alte cuvinte, productele bunului a cărei folosinţă o cedează Administraţia Naţională „Apele Române” nu sunt percepute în baza contractului de închiriere şi a plăţii chiriei, ci în temeiul licenţei de exploatare, contracost, exprimat prin plata redevenţei. |
| **Secţiunea a 3-a****Impactul socioeconomic** |
| 3.1. | Descrierea generală a beneficiilor şi costurilor estimate ca urmare a intrării în vigoare a actului normativ | Proiectul de act normativ nu se referă la acest subiect. |
| 3.2. | Impactul social | Proiectul de act normativ nu se referă la acest subiect. |
| 3.3. | Impactul asupra drepturilor şi libertăţilor fundamentale ale omului | Proiectul de act normativ nu se referă la acest subiect. |
| 3.4. | Impactul macroeconomic | Proiectul de act normativ nu se referă la acest subiect. |
| 3.4.1. | Impactul asupra economiei şi asupra principalilor indicatori macroeconomici | Proiectul de act normativ nu se referă la acest subiect. |
| 3.4.2. | Impactul asupra mediului concurenţial şi domeniul ajutoarelor de stat | Proiectul de act normativ nu se referă la acest subiect. |
| 3.5. | Impactul asupra mediului de afaceri | Proiectul de act normativ nu se referă la acest subiect. |
| 3.6. | Impactul asupra mediului înconjurător | Proiectul de act normativ nu se referă la acest subiect. |
| 3.7. | Evaluarea costurilor şi beneficiilor din perspectiva inovării şi digitalizării | Proiectul de act normativ nu se referă la acest subiect. |
| 3.8. | Evaluarea costurilor şi beneficiilor din perspectiva dezvoltării durabile | Proiectul de act normativ nu se referă la acest subiect. |
| 3.9. | Alte informaţii | Nu au fost identificate. |
| **Secţiunea a 4-a****Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informaţii cu privire la cheltuieli şi venituri** |
| - în mii lei (RON) –  |
| Indicatori | Anulcurent | Urmatorii patru ani | Media pe cinci ani |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: | 297 | 712 | 712 | 712 | 712 | 629 |
| a) buget de stat, din acesta: | 297 | 712 | 712 | 712 | 712 | 629 |
| (i) impozit pe profit(ii) impozit pe venit |  |  |  |  |  |  |
| b) bugete locale(i) impozit pe profit |  |  |  |  |  |  |
| c) bugetul asigurărilor sociale de stat:(i) contribuţii de asigurări |  |  |  |  |  |  |
| d) alte tipuri de venituri(se va menționa natura acestora) |  |  |  |  |  |  |
| 4.2. Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta:(i) cheltuieli de personal(ii) bunuri şi servicii |  |  |  |  |  |  |
| b) bugete locale:(i) cheltuieli de personal(ii) bunuri şi servicii |  |  |  |  |  |  |
| c) bugetul asigurărilor sociale de stat:(i) cheltuieli de personal(ii) bunuri şi servicii |  |  |  |  |  |  |
| d) alte tipuri de cheltuieli(se va menționa natura acestora) |  |  |  |  |  |  |
| 4.3. Impact financiar, plus/minus, din care: |  |  |  |  |  |  |
| a) buget de stat | 297 | 712 | 712 | 712 | 712 | 629 |
| b) bugete locale |  |  |  |  |  |  |
| 4.4. Propuneri pentru acoperirea creşterii cheltuielilor bugetare |  |  |  |  |  |  |
| 4.5. Propuneri pentru a compensa reducerea veniturilor bugetare |  |  |  |  |  |  |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: |  |  |  |  |  |  |
| a) fişa financiară prevăzută la art. 15 din Legea nr. 500/2002 privind finanţele publice, cu modificările şi completările ulterioare, însoţită de ipotezele şi metodologia de calcul utilizate;b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. |  |  |  |  |  |  |
| 4.8. Alte informații | Prezentul proiect de hotărâre a Guvernului va avea un impact pozitiv asupra bugetului general consolidat, prin virarea unei cote de 50% din cuantumul chiriei percepute pentru închirierea bunurilor imobile propuse spre închiriere |
| **Secţiunea a 5-a****Efectele proiectului de act normativ asupra legislaţiei în vigoare**   |
| 5.1. | Măsuri normative necesare pentru aplicarea prevederilor proiectului de act normativ | Proiectul de act normativ nu se referă la acest subiect. |
| 5.2. | Impactul asupra legislaţiei în domeniul achiziţiilor publice | Proiectul de act normativ nu se referă la acest subiect. |
| 5.3. | Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE). | Proiectul de act normativ nu se referă la acest subiect. |
| 5.3.1. | Măsuri normative necesare transpunerii directivelor UE | Proiectul de act normativ nu se referă la acest subiect. |
| 5.3.2. | Măsuri normative necesare aplicării actelor legislative ale UE | Proiectul de act normativ nu se referă la acest subiect. |
| 5.4. | Hotărâri ale Curţii de Justiţie a Uniunii Europene  | Proiectul de act normativ nu se referă la acest subiect. |
| 5.5. | Alte acte normative şi/sau documente internaţionale din care decurg angajamente asumate  | Proiectul de act normativ nu se referă la acest subiect. |
| 5.6. | Alte informaţii | Nu au fost identificate. |
| **Secţiunea a 6-a****Consultările efectuate în vederea elaborării proiectului de act normativ**  |
| 6.1. | Informaţii privind neaplicarea procedurii de participare la elaborarea actelor normative | Proiectul de act normativ nu se referă la acest subiect. |
| 6.2. | Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest subiect. |
| 6.3. | Informaţii despre consultările organizate cu autorităţile administraţiei publice locale | Proiectul de act normativ nu se referă la acest subiect. |
| 6.4. | Informaţii privind puncte de vedere/opinii emise de organisme consultative constituite prin acte normative | Proiectul de act normativ nu se referă la acest subiect. |
| 6.5. | Informaţii privind avizarea de către: a) Consiliul Legislativ b) Consiliul Suprem de Apărare a Ţării c) Consiliul Economic şi Social d) Consiliul Concurenţei e) Curtea de Conturi  | Proiectul de act normativ nu se referă la acest subiect. |
| 6.6. | Alte informaţii  | Nu au fost identificate. |
| **Secţiunea a 7-a****Activităţi de informare publică privind elaborarea şi implementarea****proiectului de act normativ** |
| 7.1. | Informarea societăţii civile cu privire la elaborarea proiectului de act normativ | În elaborarea proiectului a fost îndeplinită procedura stabilită prin Legea nr.52/2003 privind transparenţa decizională în administraţia publică, republicată, cu modificările ulterioare, prin publicarea pe site-ul Ministerului Mediului, Apelor și Pădurilor în data de .................. 2024.  |
| 7.2. | Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. |
| **Secţiunea a 8-a****Măsuri de implementare** |
| 8.1. | Măsuri de punere în aplicare a proiectului de act normativ  | Proiectul de act normativ nu se referă la acest subiect. |
| 8.2. | Alte informaţii  | Nu au fost identificate. |

Pentru considerentele de mai sus, am elaborat proiectul de **Hotărâre a Guvernului pentru modificarea și completarea anexei la Hotărârea Guvernului nr. 183/2020 privind aprobarea închirierii unor bunuri imobile proprietate publică a statului, aflate în administrarea Administrației Naționale „Apele Române”,** care în forma prezentată a fost avizat de către ministerele interesate şi pe care îl supunem spre adoptare.

**MINISTRUL MEDIULUI, APELOR ȘI PĂDURILOR**

**MIRCEA FECHET**

**AVIZĂM:**

**VICEPRIM-MINISTRU**

**MARIAN NEACȘU**

**PREŞEDINTELE AGENŢIEI NAŢIONALE**

**PENTRU RESURSE MINERALE,**

**ADRIANA PETCU**

**MINISTRUL ECONOMIEI ANTREPRENORIATULUI**

**ȘI TURISMULUI,**

**ȘTEFAN-RADU OPREA**

**MINISTRUL FINANŢELOR,**

**MARCEL-IOAN BOLOȘ**

**MINISTRUL JUSTIŢIEI,**

**ALINA-ȘTEFANIA GORGHIU**